**כללים לכתיבת קורות חיים**

**חלק א': קראו בעיון את הכללים לכתיבת קורות חיים ובדקו שהכללים מובנים**

 **כללים לכתיבת קורות חיים ואימון**

מה רצוי שלא לכלול בקורות חיים:

* תמונות
* המלצות מקרובי משפחה
* קישוטים לא מותאמים
* פרטים אישיים כגון מין/ משקל / מצב בריאות
* מידע על משכורות בעבר
* נכויות (מלבד מצבים חריגים)

כללי:

קורות חיים צריכים להיות עדכניים, מהימנים, מקיפים ותמציתיים. עליהם לשווק את הכותב

קורת חיים מיועדים לשיווק של הכותב בפני מעסיק/ מגייס כוח אדם, עליהם לגרום למעסיק לזמן את הכותב לראיון עבודה ולהיות מותאמים למשרה שאליה רוצה הכותב להתקבל.

כללי:

* כתיבה במשפטים קצרים
* שימוש בספרות במקום לכתוב מספרים במילים
* להשתמש בשמות פעולה כגון ניהול, תחזוקה, שיווק, תכנות, תכנון
* תיאור כרונולוגי הפוך – מהעכשווי לקודם

מבנה קורות חיים:

* פרטים אישיים: שם מלא, כתובת דוא"ל, מספר טלפון, כתובת (רק אם רלוונטי לדרישות המשרה), מצב משפחתי ושנת לידה (רק אם רלוונטי למשרה)
* ניסיון תעסוקתי, כולל עבודות לא קבועות ושנים
* השכלה – שמות בתי ספר ושנים, לימודי מקצוע ושנים
* שירות צבאי / לאומי / אזרחי ושנים
* קורסים ושנים
* ידיעת שפות – להבדיל בין שפת אם לשפות נוספות
* מיומנויות מחשב
* פעולות התנדבות ושנים
* משפט אישי המתאר את הכותב ואת הסיבות לפנייתו להתקבל למשרה הרצויה
* המלצות יינתנו לפי דרישה (בהתאם לדרישות המשרה)

קורות חיים של ............

**חלק ב'**

קראו את המשפטים הבאים ולגבי כל משפט סמנו בטבלה האם המשפט מתאים / לא מתאים לקורות חיים.

|  |  |  |
| --- | --- | --- |
| משפט | מתאים לקורות חיים | לא מתאים לקורות חיים |
| נולדתי ליד הים ומאז אני מאוד אוהב ללכת לים בחורף ובקיץ |  |  |
| למדתי קורס תכנות מחשבים בשנים 2018 - 2020 |  |  |
| התנדבתי בשנים 2016 – 2018 במועדונית לילדים בישוב שלי |  |  |
| אוהבת מאוד בעלי חיים, בעלת ניסיון של 5 שנים בטיפול בבע"ח וחשוב לי להתקבל לעבודה בטיפול בבעלי חיים |  |  |
| שפת אם שלי עברית, מדברת ספרדית ואנגלית ברמה טובה |  |  |
| למדתי בגן חובה בגן רבקה ברחובות |  |  |
| למדתי בבי"ס יסודי רמב"ם בנהריה בשנים 2008 - 2014 |  |  |
| מתלבשת יפה, משקיעה בטיפוח עצמי ומתעניינת מאוד באופנה ובמכירת בגדים |  |  |
| שנת לידה 2000 , מראה חיצוני מטופח, מבנה גוף גבוה |  |  |
| סיימתי בית ספר תיכון בנתניה במגמה של מלונאות ואפייה  |  |  |
| התנדבתי לשירות לאומי שנה אחת ב2019 בגן לחינוך מיוחד |  |  |
| מתמצא באופיס, באקסל, בשימוש בכלים דיגיטליים רבים  |  |  |
| עבדתי כמלצר ברשת ארומה סניף נתניה בשנים2017 - 2019 |  |  |
| הדרכתי בקייטנה לילדים עם צרכים מיוחדים ומאז אני אוהבת מאוד ילדים |  |  |
| הדרכתי בקייטנה לילדים עם צרכים מיוחדים בקיץ 2018 |  |  |
| מתעניינת מאוד באופנת נשים ונערות, מעצבת בעצמי בגדים ומאוד מעוניינת להשתלב במכירת בגדים |  |  |
| קיבלתי פטור מהצבא כי עברתי אשפוז ארוך ואני נוטל תרופות פסיכיאטריות רבות |  |  |
| לומד בתכנית מגמה לעתיד במגמת מכונות ומעונין מאוד להתקבל לעבודה בחברתכם |  |  |
| בעלת ניסיון במכירת נעלי ילדים בעבודה בחופשות מבית הספר |  |  |

**הסבירו בקבוצה את הבחירות שלכם, מה היה שיקול דעתכם בסימון של כל משפט**